– Imi i yella leqsed, i d-inna « Eryximaque », d akken ur nettḥettim yiwen, d akken yal yiwen ad isew akken ibɣa, nekk ad d-iniɣ ilaq ad nɣerreq tin ara yettjewwiqen. Ad d-truḥ ad tjewweq i yiman-is, neɣ ma tebɣa, i tlawin illan sdaxel. Ma d nekni, ma twufqem-iyi, ad d-nesqerdec kra n temsal.
Ad awen-d-iniɣ asentel ma tebɣam. – ɣur-wen i teqqim ad d-tesseqqsem wad d-tkecmem deg wawal. –, ihi, I ikemmel « Éryximaque »: Ad bduɣ s usefru-a n « Mélanippe » n « Euripide »: Inaw-a mačči inu, meena n « Phèdre ».
Acku « Phèdre » iqqar-d yal ass, s yiwen usḥisef: Ah a « Éryximaque », mačči d ayen isseḥzanen, imi acḥal n yimedyazen i yellan xeddmen tinder d ccnawi i yirebbiten, meena ulac win isulin ccan n Leḥmala i yellan d arebbit meqqren ugar?
Wali Iṣufiyen iḥercen: ttgen yal ass inawen s ccbaḥa n wawal I lmend n Hercule d uzgen n yirenbbiten wiyaḍ, anigi n « Prodicus » ifazen; aya ur yessteeǧib ara.
Walaɣ ula d yiwen udlis i yewwin azwel-a: Ccan n tisent, anida ameskar itteeḍḍim yerna isggug azal n tisent d wamek tenfee amdan. S yiwen wawal, ur tettwaliḍ ara maḍi ayen isean tajmilt am ta. Amek ihi armi di leḥrara-a ad neeḍḍem s kra yellan, ar ass-a, ur nufi win igan tasfuggelt I tuklal Leḥmala, yerna nettu arebbit am wa?
I nekk, I ikemmel « Éryximaque », fehmeɣ asḥisef n « Phèdre ». Ihi bɣiɣ ad xelṣeɣ leɣrama i Leḥmala, akken ad iyi-qbel. Ad iniɣ iwulem i tejmeet icuban ta ad d-teuz ugar arebbit-a. Ma ieǧeb-awen lḥal, ur ttnadit ara akk asentel nniḍen iɣef ad d-nawi awal. Yal yiwen ad d-iheggi akken izmer inaw I lmend n Leḥmala. Ad d-nebdu seg uzelmaḍ s ayeffus. Ihi ad d-nedu si Phèdre; di tazwar ha-tan d adur-is, yerna d netta i d ameskar n usummer-a I awen-d-fkiɣ.
tasuqilt Murad Mazri.
kab_Latn kab_Latn kab_Latn kab_Latn kab_Latn kab_Latn kab_Latn